
PARLAMENTUL  ROMÂNIEI

CAMERA  DEPUTAŢILOR

	COMISIA JURIDICĂ,
DE DISCIPLINĂ ŞI IMUNITĂŢI
	
	       Bucureşti, 16.09.2021
       Nr.  4c-13/1253/2014


                                                                                                                               PL-x  577/2014/2021
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru aprobarea Ordonanţei de urgenţă a Guvernului nr.45/2014 privind modificarea şi completarea Legii nr.370/2004 pentru alegerea Preşedintelui României, trimis cu adresa PLx 577/2014.
     În raport cu obiectul şi conţinutul său, proiectul de lege face parte din categoria legilor organice.
PREŞEDINTE,

      Mihai  Alexandru Badea

RAPORT

 Asupra Proiectului de Lege pentru aprobarea Ordonanţei de urgenţă a Guvernului nr.45/2014 privind modificarea şi completarea Legii nr.370/2004 pentru alegerea Preşedintelui României


În conformitate cu prevederile art. 95 și 117 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, în fond, în procedură de urgență, cu Proiectului de Lege pentru aprobarea Ordonanţei de urgenţă a Guvernului nr.45/2014 privind modificarea şi completarea Legii nr.370/2004 pentru alegerea Preşedintelui României, înregistrat cu nr.4c-13/1253/din 16 decembrie 2014 . 
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră Decizională.

Senatul, în calitate de primă Cameră sesizată, a adoptat  proiectul de lege în ședința din 17 septembrie 2014.


Consiliul Legislativ, prin avizul nr.737  din  25 iunie 2014, a avizat favorabil, iniţiativa legislativă.


COMISIA PENTRU ADMINISTRAŢIE PUBLICĂ ȘI AMENAJAREA TERITORIULUI, a transmis aviz favorabil.
COMISIA PENTRU POLITICĂ EXTERNĂ, a transmis aviz negativ.

Proiectul de lege are ca obiect de reglementare modificarea și completarea Legii 370/2004 pentru alegerea Președintelui României, republicată, cu moificările și completările ulterioare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive și avizul Consiliului Legislativ în şedinţa desfășurată în sistem mixt (fizic/online) din 16 septembrie 2021. 

La dezbateri membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor adoptarea Proiectului de Lege pentru aprobarea Ordonanţei de urgenţă a Guvernului nr.45/2014 privind modificarea şi completarea Legii nr.370/2004 pentru alegerea Preşedintelui României.

În raport cu obiectul şi conţinutul reglementării, proiectul de lege face parte din categoria legilor organice.

                                         PREŞEDINTE,                                                                             SECRETAR,

                                Mihai  Alexandru Badea                                                               Cristian-Tudor Băcanu
Expert parlamentar, 

Andrada Armencea

